Tinitus a lieky
Dobrý deň prajem.dva dni mám silné hučanie v ušiach. V apríli som mala príznaky porážky.hlava ma nebol.Len ten pocit zaľahnutia a hučanie ako turbína. Beriem anopyrin a sortis 40mg. Môže to byť tinitus? Ďakujem za odpoveď.
Dobrý deň.
Ďakujeme za Vašu otázku.
Nepríjemný zvukový fenomén ako je dunenie, pískanie, šelest, hučanie alebo šumenie sa nazýva tinnitus. Medzi najčastejšie príčiny patrí zápalové ochorenie, poškodenie zvukového aparátu, Menierova choroba, ochorenia kostí, nespavosť, stres, užívanie niektorých liekov a podobne. Tinitus patrí medzi vedľajšie účinky lieku Sortis. Z tohto dôvodu odporúčam upovedomiť o danej skutočnosti taktiež predpisujúceho lekára, ktorý zváži priamu súvislosť s užívaným liekom a rozhodne o ďalšom postupe.
Prajem skorú úľavu od ťažkostí.
S pozdravom
Mgr. Barbora Bičanovská